پیوند=https://az.wikipedia.org/wiki/Fayl:Nizami_m%C9%99qb%C9%99r%C9%99si_yan%C4%B1nda_Leyli_v%C9%99_M%C9%99cnun_heyk%C9%99li.jpg|ساغ|بندانگشتی|300x300پیکسل|نیظامی مقبرسی یانیندا لئیلی وه مجنۇن هئیکلی آتاسینین نزیرلریندن سونرا نهایت کی، مجنون دونیایا گلیر. اونون آدینی قئیس قویورلار وه ناز نئمت ایچریسینده بؤیودورلر. داها سونرا تحصیل آلماسی اوچون قئیسی مکتبه وئریرلر. او، قبیله قیزلاری ایله بیرلیکده اوخویور. بو قیزلار ایچریسینده لئیلی آدلی گؤزل بیر قیز وار، قئیس اونو گؤرور وه سئویر. قیز دا اونو سئویر. بو عشق دیل-دیشه دوشور. قئیسه مجنون لقبی وئریرلر. لئیلینی ایسه اوندان آییریرلار. قئیس هر گئجه خلوت سئوگیلیسینی گؤرمیه گئدیر وه آیریلیغا عآید شئرلر اوخویور. او، آرتیق ائویندن وه عآیلسیندن اوزاقلاشیر. بیر گون مجنون لئیلینین چادیری یانیندان کئچرکن اونو گؤرور. هادیسدن خبردار اولان آتا ائلچی گئدیر. لئیلینین آتاسی اونلاری یاخشی قبول ائتسه ده، قیزی وئرمکدن بویون قاچیریر. مجنونون آتاسی مایوس حالدا گئری دؤنور وه اوغلونا نصیحت ائدیب باشقا قیزلا ائولندیرمک ایستییر. او، هئچ کسین نصیحتینی ائشیتمیر، چؤلّره دوشور، اومیدله یاشاییر. قوهوملاری شفا اوچون اونو کعبیه آپارماغی مصلحت گؤرورلر. کعبده مجنون آلّاهدان شفا اوزینه عشق ایستییر.